2023 ශ්‍රී ලාංකික පළාත් පාලන මැතිවරණය
2023 ශ්‍රී ලාංකික පළාත් පාලන මැතිවරණය යනු, ශ්‍රී ලංකාවේහි 17වන පළාත් පාලන මැතිවරණය වන අතර, 2023 මාර්තු 9 දිනදී පැවැත්වීමට නියමිතය. පළාත් පාලන ආයතන 340කට සභිකයින් තෝරා පත් කර ගැනීමට ශ්‍රී ලාංකිකයන් සුදුසුකම් ලබයි. හිටපු ජනාධිපති ගෝඨාභය රාජපක්ෂ නෙරපා හැරීමට තුඩු දුන් පෙර වසරේ විරෝධතාවලින් පසුව ශ්‍රී ලංකාවේ පැවැත්වෙන පළමු මැතිවරණය මෙය වනු ඇත.

පසුබිම 
2018 වසරේ ශ්‍රී ලංකාවේ පැවති අවසන් පළාත් පාලන මැතිවරණයේදී අලුතින් පිහිටුවන ලද ශ්‍රී ලංකා පොදුජන පෙරමුණ 40%ක ඡන්ද ප්‍රතිශතයක් ලබා ගනිමින් බහුතර ආසන සංඛ්‍යාවක් දිනා ගන්නා ලදී.හිටපු ජනාධිපති මහින්ද රාජපක්ෂගේ නායකත්වයෙන් යුත් ශ්‍රී ලංකා පොදුජන පෙරමුණ පසුව 2019 සහ 2020 දී පිළිවෙළින් ජනාධිපතිවරණය සහ පාර්ලිමේන්තු මැතිවරණ ජයග්‍රහණය කර ශ්‍රී ලංකාවේ පාලක පක්ෂය බවට පත්වනු ඇත.

මීළඟ පළාත් පාලන මැතිවරණය මුලින් පැවැත්වීමට නියමිතව තිබුණේ පෙර වසරේ එනම් 2022 වසරේදීය. කෙසේ වෙතත්, ආර්ථික අර්බුදය හේතුවෙන් එවකට ජනාධිපති ගෝඨාභය රාජපක්ෂ විසින් මැතිවරණය කල් දමන ලදී. එම හේතුව නිසාම මැතිවරණය නැවත කල් දමන බවට බොහෝ අනුමාන පළ වූ අතර, බොහෝ විරුද්ධ පක්ෂ කියා සිටියේ නින්දා සහගත පරාජයක් අත්විඳීමෙන් වැළකීමට එක්සත් ජාතික පක්ෂය සහ ශ්‍රී ලංකා පොදුජන පෙරමුණ නියමිතව තිබූ මැතිවරණය හිතාමතාම කල් තබන බවයි.  ශ්‍රී ලංකා මැතිවරණ කොමිෂන් සභාව පසුව මාර්තු 9 මැතිවරණය පවත්වන දිනය ලෙස ප්‍රකාශයට පත් කළේය.

නාම යෝජනා
සමගි ජන බලවේගය පාර්ලිමේන්තු මන්ත්‍රී මුජිබර් රහ්මාන් පළාත් පාලන මැතිවරණයට තරග කිරීම සඳහා පාර්ලිමේන්තුවෙන් ඉල්ලා අස්විය. රහුමාන් පැවසුවේ තමන් කොළඹ නගරාධිපති ධුරයට තරග කරන බවයි.

සටහන්

මූලාශ්‍ර